«Washington» har flere betydninger.

**Washington** er en delstat nordvest i USA. Washington grenser mot Oregon i sør, Idaho i øst og mot den canadiske provinsen Britisk Columbia i nord. I vest ligger Stillehavet. Washington har over 7,7 millioner innbyggere, hvorav 4 millioner bor i Seattle og omegn ved Puget Sound. Delstatens hovedstad er Olympia.

Washington har vært bosatt av amerikanske urfolk i tusenvis av år. De har levd av fiske, jakt og fangst. De første europeerne utforsket området på 1700-tallet, men grensedragningen i området ble ikke avklart før 1846. I 1853 ble Washington et eget føderalt territorium, oppkalt etter USAs første president, George Washington. Den europeiske bosettingen skjøt fart med den transamerikanske jernbanen. Over 400 000 washingtonere regner seg selv som norskættet. I 1889 ble Washington tatt opp som USAs 42. delstat.

Washington er delt topografisk av Kaskadefjellene. Det høyeste punktet er den aktive vulkanen Mount Rainier (4 392 moh.). Vest for fjellene er landskapet skogkledd, og klimaet er avkjølt og vått. Washington er en av USAs største skogbruksstater. Stillehavskysten har mange fjorder, bukter og øyer, spesielt ved Puget Sound. Havnene ved Puget Sound er viktige for USAs handel med Asia. I Seattle-området finnes hovedkontorer for høyteknologiske bedrifter som Microsoft og Amazon og den største flyfabrikken for Boeing.

Øst for Kaskadefjellene er klimaet tørt og til dels varmt. Mange elver, med Columbiafloden som den største, utnyttes til USAs største vannkraftproduksjon og til vanning til jordbruket. Washington er blant USAs største produsenter av vindruer og annen frukt, bær og grønnsaker, men også av hvete, mais og poteter.

Washington er en av USAs delstater med høyest levestandard. Den er også blant de minst religiøse og mest politisk progressive, fremfor alt i Seattle, mens østre Washington er mer tradisjonsbundet.

Navn
----

Washington er oppkalt etter USAs første president, George Washington, og er den eneste delstaten som er oppkalt etter en president. Staten kalles på engelsk ofte **Washington state** eller **State of Washington** for å skille den fra landets hovedstad Washington, D.C.. De fleste folk fra Washington og delstatene rundt, samt folk fra sørlige Britisk Columbia, omtaler som regel delstaten som «Washington», mens de sier «Washington, D.C.» eller bare «D.C.» når de omtaler hovedstaden. Området ble opprinnelig kalt «Columbia» etter elva Columbia, men dette ble endret til «Washington» for å unngå forveksling med District of Columbia.

Geografi
--------

Langs med kysten ligger det store, nedbørrike områder som er godt egnet for jordbruk. Lenger østover ligger den alpine fjellkjeden Kaskadefjellene som går nord-sør. Her ligger også vulkanen Mount Rainier som er et kjent landemerke i delstaten. Øst for Cascades-fjellene ligger det flate områder hvor det faller lite nedbør.

Demografi
---------

| Befolkningsutvikling |
| --- |
| År | Bef. | ±% |
| 1850 | 1 201 | — |
| 1860 | 11 594 | +865,4% |
| 1870 | 23 955 | +106,6% |
| 1880 | 75 116 | +213,6% |
| 1890 | 357 232 | +375,6% |
| 1900 | 518 103 | +45,0% |
| 1910 | 1 141 990 | +120,4% |
| 1920 | 1 356 621 | +18,8% |
| 1930 | 1 563 396 | +15,2% |
| 1940 | 1 736 191 | +11,1% |
| 1950 | 2 378 963 | +37,0% |
| 1960 | 2 853 214 | +19,9% |
| 1970 | 3 409 169 | +19,5% |
| 1980 | 4 132 156 | +21,2% |
| 1990 | 4 866 692 | +17,8% |
| 2000 | 5 894 121 | +21,1% |
| 2010 | 6 724 540 | +14,1% |
| 2020 | 7 705 281 | +14,6% |
| Kilde: Bureau of the Census |

Bureau of the Census estimerte at befolkningen til Washington var på 6 830 038 den 1. juli 2011. Det var en befolkningsvekst på 1,57% siden folketellingen i 2010.

Befolkningen til Washington var på 6 724 540 i 2010, noe som er en befolkningsøkning på 830 419 eller 14,1% siden år 2000. På disse ti årene hadde Washington en naturlig tilvekst på 380 400 (fødsler minus døde) mennesker og en netto innvandring på 450 019.

Omtrent halve befolkningen til Washington bor i Seattle-Tacoma-Bellevue Metropol-område. Seattle-Tacoma-Bellevue Metropol-område har et innbyggertall på 3 439 809.

6,7 % av Washingtons befolkning er under fem år gammel, mens 25,7 % av befolkningen er under 18 år, og 11,2% av befolkningen er 65 år eller eldre. Kvinnene utgjør 50,2% av den totale befolkningen til Washington.

20,7 % av Washingtons befolkning er av tysk herkomst. Store deler av befolkningen har også aner fra land som Irland (12,6 %), England (12,3 %), Mexico (8,2 %), Norge (6,2 %), Frankrike (3,9 %), Sverige (3,8 %), Italia(3,6 %), Skottland (3,3 %), Nederland (2,5 %), Polen (1,9 %).

Ifølge United States Census var raseblandingen slik:

* Hvit: 77,3%
* Latinsk: 11,2%
* Asiatisk: 7,2%
* To eller flere raser: 4,7%
* Svart: 3,6%
* Indianere: 1,5%

De største byene i Washington
-----------------------------

| Rank | By | Befolkning | Metropolområde |
| --- | --- | --- | --- |
| 1 | Seattle | 620 778 | Seattle |
| 2 | Spokane | 210 103 | Spokane |
| 3 | Tacoma | 200 678 | Seattle |
| 4 | Vancouver | 164 759 | Portland (Oregon) |
| 5 | Bellevue | 124 798 | Seattle |
| 6 | Kent | 120 916 | Seattle |
| 7 | Everett | 104 295 | Seattle |
| 8 | Renton | 92 812 | Seattle |
| 9 | Yakima | 92 512 | Yakima |
| 10 | Federal Way | 91 085 | Seattle |
| 11 | Spokane Valley | 90 279 | Spokane |
| 12 | Bellingham | 81 862 | Bellingham |
| 13 | Kennewick | 76 224 | Tri-Cities |
| 14 | Auburn | 71 517 | Seattle |
| 15 | Pasco | 63 186 | Tri-Cities |
| 16 | Marysville | 60 785 | Seattle |
| 17 | Lakewood | 58 839 | Seattle |
| 18 | Redmond | 55 228 | Seattle |
| 19 | Shoreline | 54 044 | Seattle |
| 20 | Kirkland | 49 755 | Seattle |

Økonomi og næringsliv
---------------------

De mest kjente selskapene i delstaten er trolig Microsoft, Starbucks og Boeing. Deler av den amerikanske Stillehavs-flåten har sine baser i delstaten.

Washington er en av USAs største skogbruksstater med en årlig avvirkning på nærmere 6,4 millioner kubikkmeter. De viktigste treslagene er douglasgran og vestamerikansk hemlokk. Det finnes også en stor trevare- og treforedlingsindustri.

| Økonomiske nøkkeltall | verdi |  % av BNP | År. kilde |
| --- | --- | --- | --- |
| BNP | $ 191,4 mrd |  | 2006, *Commerce Dept, Bureau of Economic Analysis, US* |
| Arbeidsløshet | 5,0 % |  | 2006, *Labor Dept, Bureau of Labor Statistics, US* |
| Andel fattige | 9,1 % |  | 2005-06, *Commerce Dept, Bureau of the Census, US* |
| Inntekt per innb | $ 37 423 |  | 2006, *Commerce Dept, Bureau of Economic Analysis, US* |

Kilde: *The World Almanac 2008*, side 45 og 555-587.

Justis
------

Guvernøren i den amerikanske delstaten Washington, - Jay Inslee fra Demokratene, - inførte i februar i 2014, - et moratorium på dødsstraff, fordi han mente at det er for mange svakheter i systemet.

Moratorium innebærer i dette tilfellet, - at dersom en sak angående en dødsdømt og benådning kommer til Inslee, vil han gi en utsettelse av straffen, som fører til at den dødsdømte forblir i fengsel uten at dødsstraffen blir gjennomført. Inslee sa at den nye ordningen skulle være praksis så lenge han var innehaver av tittelen guvernør. i Washington.

Fylker
------

Utdypende artikkel: Liste over fylker i Washington

Washington har 39 fylker (counties):

* Adams County
* Asotin County
* Benton County
* Chelan County
* Clallam County
* Clark County
* Columbia County
* Cowlitz County
* Douglas County
* Ferry County
* Franklin County
* Garfield County
* Grant County
* Grays Harbor County
* Island County
* Jefferson County
* King County
* Kitsap County
* Kittitas County
* Klickitat County
* Lewis County
* Lincoln County
* Mason County
* Okanogan County
* Pacific County
* Pend Oreille County
* Pierce County
* San Juan County
* Skagit County
* Skamania County
* Snohomish County
* Spokane County
* Stevens County
* Thurston County
* Wahkiakum County
* Walla Walla County
* Whatcom County
* Whitman County
* Yakima County

Kjente personer
---------------

* Raymond Carver
* Kurt Cobain
* Bing Crosby
* Bill Gates
* Jimi Hendrix
* Frances Farmer
* Tyler Farrar
* Tejay van Garderen

Kjente band
-----------

* Foo Fighters
* Nirvana
* Pearl Jam
* Soundgarden
* Band of Horses
* Death Cab for Cutie
* Alice in Chains
* Heart
* Queensryche

Referanser
----------

1. ↑  «City of Longview History Arkivert 22. august 2012 hos Wayback Machine.». City of Longview, Washington. Hentet 7. august 2012.
2. ↑  «Washington History». Washington Secretary of State. Hentet 7. august 2012.
3. ↑  «Forest Products. Stewardship and sustainability in a growing industry» **(engelsk)**. Washington State Department of Commerce. Besøkt 12. juli 2022.
4. ↑  «Guvernør stanser alle henrettelser i amerikansk delstat». *NRK.no*. 12. februar 2014.

Eksterne lenker
---------------

* (en) Offisielt nettsted Rediger på Wikidata

* (en) Washington (state) – kategori av bilder, video eller lyd på Commons Rediger på Wikidata

|  | Vancouver Island (NV) | Canadas flagg CanadaBritisk Columbias flagg Britisk Columbia |  |  |
| Stillehavet |  | Idahos flagg Idaho |
|    ***Washington***     |
|  |
|  | Oregons flagg Oregon |  |

Portal: USA

| * v
* d
* r
USAs delstater og andre undernasjonale områder i USA |
| --- |
| Delstater | Alabama **·** Alaska **·** Arizona **·** Arkansas **·** California **·** Colorado **·** Connecticut **·** Delaware **·** Florida **·** Georgia **·** Hawaii **·** Idaho **·** Illinois **·** Indiana **·** Iowa **·** Kansas **·** Kentucky **·** Louisiana **·** Maine **·** Maryland **·** Massachusetts **·** Michigan **·** Minnesota **·** Mississippi **·** Missouri **·** Montana **·** Nebraska **·** Nevada **·** New Hampshire **·** New Jersey **·** New Mexico **·** New York **·** Nord-Carolina **·** Nord-Dakota **·** Ohio **·** Oklahoma **·** Oregon **·** Pennsylvania **·** Rhode Island **·** Sør-Carolina **·** Sør-Dakota **·** Tennessee **·** Texas **·** Utah **·** Vermont **·** Vest-Virginia **·** Virginia **·** Washington **·** Wisconsin **·** Wyoming | USAs flagg |
| Føderalt distrikt | District of Columbia |
| Oversjøiske territorier | Amerikansk Samoa **·** De amerikanske Jomfruøyer **·** Bakerøya **·** Guam **·** Howlandøya **·** Jarvisøya **·** Johnston Atoll **·** Kingman Reef **·** Midwayøyene **·** Navassaøya **·** Nord-Marianene **·** Palmyra Atoll **·** Puerto Rico **·** Wake Island |
| ISO 3166-2:US |

| * v
* d
* r
Fylker i Washington |
| --- |
| Washingtons flagg | Adams **·** Asotin **·** Benton **·** Chelan **·** Clallam **·** Clark **·** Columbia **·** Cowlitz **·** Douglas **·** Ferry **·** Franklin **·** Garfield **·** Grant **·** Grays Harbor **·** Island **·** Jefferson **·** King **·** Kitsap **·** Kittitas **·** Klickitat **·** Lewis **·** Lincoln **·** Mason **·** Okanogan **·** Pacific **·** Pend Oreille **·** Pierce **·** San Juan **·** Skagit **·** Skamania **·** Snohomish **·** Spokane **·** Stevens **·** Thurston **·** Wahkiakum **·** Walla Walla **·** Whatcom **·** Whitman  **·** Yakima | USAs flagg |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** SUDOC **·** SUDOC **·** NLA **·** NDL **·** NKC **·** BNE **·** CiNii **·** GeoNames **·** BBC Things **·** MusicBrainz **·** GNIS
 |